Howard Marks

Smuigléir drugaí agus údar de chuid na Breataine Bige ab ea Dennis Howard Marks (13 Lúnasa 1945 – 10 Aibreáin 2016). As Pen-y-bont ar Ogwr dó, creidtear go raibh suas le tríocha tonna de channabas á thabhairt i dtír aige in aon lastas amháin agus é i mbarr a mhaitheasa. Bhí sé ag obair taobh le baill den IRA, Mhaifia, CIA agus MI6 na Breataine.

Fuair an DEA an ceann is fearr air sa deireadh thiar thall agus gearradh pianbhreith de chúig bliana is fiche air. Scaoileadh saor é i mí Aibreáin na bliana 1995. Chaith sé an chuid eile dá shaol i mbun feachtasaíochta chun cannabas a dhlisteanú agus ag insint a scéalta ar an stáitse.

Rinne Marks cur síos ar a eachtraí ina dhírbheathaisnéis mór le rá Mr. Nice (1996). Rinneadh scannán den leabhar sa bhliain 2010 le Rhys Ifans.

Catagóir:Scríbhneoirí Breatnacha

Catagóir:Coirpigh

Catagóir:Daoine as Pen-y-bont ar Ogwr
Catagóir:Daoine a rugadh i 1945
Catagóir:Básanna in 2016
Catagóir:Cannabas